Simon V de Monteforti

Simon V Montisfortis seu de Monteforti (natus circa 1170; mortuus Tolosae die 25 Iunii 1218), filius maior natu Simonis IV de Monteforti et Amiciae (filiae Roberti comitis Leicestriae), fuit dominus Montis Fortis et Comes de Rocha, patre mortuo, anno 1188; Comes Leicestriae, avunculo mortuo, ab anno 1204. Anno 1209 factus est dux exercituum Crucis signatorum qui expeditionem sacram in Albigenses iussu Innocentii Papae III fecerant. In successione dominorum Montisfortis fuit quintus huius nominis,Quidam e confusione Simonis III (avi huius) et Simonis IV (patris) numerum falso quartum attribuunt. Confer Vicipaediam Francogallicam. et in successione comitum Leicestrensium quintus. Appellatione comitis Montisfortis seu de Monteforti in fontibus aequalibus saepe dignatur.  

Particeps fuit ab initio quartae expeditionis sacrae, sed ab obsidione Zarae se recusavit.

E victoriis super "haereticos et inimicos ecclesiae Christi" atque ab anno 1215 cum confirmatione papae, feodos et terras quas Raimundus VI hucusque tenuerat Simon a parte Philippi Franciae regis recepit, itaque fit dux Narbonensis, comes Tolosae (1215-1218), vicecomes Biterrensis, Carcassonae et Albiae (1213-1218). Die 10 Aprilis 1216, Meloduni ratione horum feudorum homagium ligium domino suo reddit.Claude de Vic et Vaissète, Histoire générale de Languedoc vol. 5 (Tolosae: Paya, 1847) p. 598   apud Gallica. Mense Iunio anni 1218, dum Tolosam obsedit, interfectus est.

In matrimonium ad 1190 Aliciam de Montemorenciaco duxit, e qua genuit:
 Amalricus patris successor in Francia (mortuus 1241)
 Guido (interfectus 1220)
 Petronella
 Amicia (mortua 1253)
 Laura
 Simon VI de Monteforti qui ab anno 1231 comitatum Leicestriae terrasque in Anglia, aviae hereditates, suscepit (interfectus 1265)

 Fontes vitae Simonis de Monteforti 
 Canso de la Crosada
 Petrus Vallium Cernaii monachus, Historia Albigensis

 Notae 

 Bibliographia 

 Pauli, Reinhold. 1876. Simon de Montfort, Earl of Leicester, the creator of the House of Commons. Londinii, Trübner. Praecipue pp. 22-30. Textus apud archive.org.
 Prothero, G. W. 1977. The Life of Simon de Montfort, Earl of Leicester, with special reference to the parliamentary history of his time. Londinii: Longmans, Green. Praecipue pp. 31-58. Textus apud archive.org.

 Nexus externi 


 Homagium Simonis de Monteforti regi Franciae oblatum apud Quercy.net

Categoria:Mortui 1218
Categoria:Nati saeculo 12
Categoria:Cruce signati
Categoria:Ductores exercitus
Categoria:Nobiles Franciae

Categoria:Participes quartae expeditionis sacrae in Orientem assecuti
Categoria:Participes expeditionis sacrae in Albigenses
Categoria:Proelio interfecti